Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 663/11/6601	Banská Bystrica, 26.2.2013
EEČ : 2-45-46-2013

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
obvinený ml. XXXXX 13.02.2O13 vyhlásil, že spáchal skutok, pričom 30.09.2011 sumu 350,-€ vrátil z depozitu Pošty, Kyjevské nám. Banská Bystrica a 15.02.2O13 na účet Okresnej prokuratúry v Banskej Bystrici vložil peňažnú sumu vo výške 30,- €, z toho sumu 15,- € určenú na všeobecne prospešné účely pre Združenie na pomoc mentálne postihnutím – DÚHA, pobočka Banská Bystrica, IČO 37998366 a sumu 15,- € na peňažnú pomoc obetiam trestnej činnosti. 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Banská Bystrica - Západ pod spisovou značkou ORP-1935/OZ-BB-2011.
27.09.2011 sa prostredníctvom mailov cez internetovú stránku www.bazos.sk pod menom s označením tomáško159951@azet.sk dohodol s XXXXX, že mu na dobierku zašle mobilný telefón Iphone 4G 32 GB v hodnote 350,-€ mu následne dňa 28.09.2011 na adresu jeho trvalého bydliska v zabalenej krabici zaslal namiesto uvedeného mobilného prístroja 2 ks cibúľ, čím spôsobil XXXXX, nar. XXXXX, trvalým bydliskom XXXXX, škodu vo výške 350,-€,
Odôvodnenie: 
Uznesením povereného príslušníka OD PZ Banská Bystrica – západ z 29. 10.2011 ČVS: ORP- 1935/OZ-BB-2O11 bolo začaté trestné stíhanie vo veci podľa § 199 ods. 1 Tr. por. a 19.06.2012 podľa § 2O6  ods. 1  Tr. por.  bolo  vznesené obvinenie ml. XXXXX pre  prečin podvodu  podľa § 221 ods.  1 Tr. zák.  na tom skutkovom základe, ako je uvedené vo výrokovej časti rozhodnutia.

	Po skončení vyšetrovania poverený príslušník OO PZ Banská Bystrica – západ predložil na tunajšiu okresnú prokuratúru spisový materiál s návrhom na podanie obžaloby.
 
	Dozorujúca prokurátorka sa s takýmto postupom nestotožnila a 23.01.2013 udelila súhlas na vykonanie mediácie prostredníctvom probačného a mediačného úradníka Okresného súdu v Banskej Bystrici za účelom uzatvorenia zmieru a následného zastavenia trestného stíhania. 

	Obvinený ml. XXXXX, ako aj poškodený XXXXX, s takýmto postupom vyslovili súhlas. V mediačnom konaní 13.02.2013 obvinený slobodne, vážne a určito vyhlásil, že spáchal skutok, za ktorý je stíhaný a svoje konanie oľutoval. Dňa 13.02.2013 s poškodeným  uzatvoril zmier.

	Bolo 	preukázané, že obvinený vrátil poškodenému sumu 350,-€ z depozitu Pošty Banská Bystrica, Kyjevské námestie, pričom poškodený potvrdil náhradu škody a vyhlásil, že jeho nárok na náhradu škody je plnom rozsahu uspokojený. 

	Obvinený XXXXX 15.02.2013 poukázal na účet Okresnej prokuratúry v Banskej Bystrici sumu 30,- €. Za adresáta peňažnej sumy určenej na všeobecne prospešné účely určil Združenie na pomoc mentálne postihnutím – DÚHA, pobočka Banská Bystrica, IČO 37998366.

	Z uvedenej peňažnej sumy je 50 % vo výške 15,- € určených na pomoc obetiam trestných činov a 50 % vo výške 15,- €  je určených uvedenému konkrétnemu adresátovi.  

           V zmysle § 22O ods. 1  Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený :

	a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

	b/ nahradil škodu, pokiaľ bola činom spôsobená alebo urobil iné opatrenia na náhradu škody alebo inak odstránil ujmu vzniknutú trestným činom, a
                                                          
	c/  zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu

	a vzhľadom na povahu a závažnom spáchaného činu, na mieru akou bol trestným činom dotknutý verejný záujem na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	V predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje 5 rokov.
	
	Podľa § 215  ods. 1 písm. g/  Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom na vyššie uvedené boli splnené všetky podmienky na schválenie zmieru a zastavenie trestného stíhania, pričom bolo prihliadnuté aj na povahu a závažnosť spáchaného činu, na mieru ako bol trestným činom  dotknutý verejný záujem, na osobu obvinených a ich osobné pomery.

	Preto som rozhodla tak ako je vyššie uvedené.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Dana Michaličková
prokurátorka